18.9.2023.
HR
Službeni list Europske unije
L 229/27
Članak 14.
EU tvornice čipova s otvorenim pristupom 1.
EU tvornice čipova s otvorenim pristupom prva su postrojenja svoje vrste za proizvodnju poluvodiča u Uniji koja nude proizvodni kapacitet nepovezanim poduzećima i tako doprinose sigurnosti opskrbe za unutarnje tržište i otpornosti Unijina ekosustava poluvodiča.
te uz to, prema potrebi, mogu doprinijeti sigurnosti globalnog lanca opskrbe poluvodičima. 2.
EU tvornica čipova s otvorenim pristupom mora ispunjavati uvjete za prvo postrojenje svoje vrste u trenutku podnošenja zahtjeva u skladu s člankom 15. stavkom 1.
3.
EU tvornica čipova s otvorenim pristupom mora ispunjavati sljedeće zahtjeve:
(a) njezina uspostava ima jasan pozitivan učinak, s učincima prelijevanja izvan okvira dotičnog poduzeća ili dotične države članice, na Unijin lanac vrijednosti poluvodiča u srednjoročnom i dugoročnom razdoblju kako bi se osiguravala sigurnost opskrbe i otpornost ekosustava poluvodiča, uključujući rast start-up poduzeća i MSP-ova, te doprinijelo zelenoj i digitalnoj tranziciji Unije, osobito uzimajući u obzir mjeru u kojoj nudi proizvodni kapacitet za glavni proizvodni postupak ili završni proizvodni postupak, ili oboje, poduzećima koja nisu povezana s postrojenjem, ako za tim postoji dostatna potražnja; (b) jamči da ne podliježe izvanteritorijalnoj primjeni obveza pružanja javne usluge trećih zemalja na način koji bi mogao ugroziti sposobnost poduzeća da ispuni obveze iz članka 26. stavka 1. te se obvezuje obavijestiti Komisiju ako takva obveza nastane; (c) ulaže u Uniji u kontinuirane inovacije s ciljem postizanja konkretnog napretka u poluvodičkoj tehnologiji ili s ciljem pripreme tehnologija sljedeće generacije; (d) podupire portfelj talenata Unije razvojem i uvođenjem osposobljavanja u području obrazovanja i vještina te povećanjem broja kvalificirane i stručne radne snage. 4.
Ako EU tvornica čipova s otvorenim pristupom nudi proizvodni kapacitet poduzećima koja nisu povezana s operaterom postrojenja, ona uspostavlja i održava odgovarajuću i djelotvornu funkcionalnu razdvojenost postupaka projektiranja i proizvodnih procesa radi zaštite informacija prikupljenih u svakoj fazi. 5.
Za potrebe ulaganja u kontinuirane inovacije u skladu sa stavkom 2. točkom (c) ovog članka EU tvornice čipova s otvorenim pristupom imaju povlašten pristup pilot-linijama uspostavljenima u skladu s člankom 5. točkom (b).
Nijednim takvim povlaštenim pristupom ne isključuje se niti sprečava učinkovit pristup drugih zainteresiranih poduzeća na pristup pilot-linijama pod poštenim uvjetima, osobito start-up poduzeća i MSP-ova.
Članak 15.
Zahtjev za dodjelu statusa integriranog proizvodnog postrojenja ili EU tvornice čipova s otvorenim pristupom 1.
Svako poduzeće ili konzorcij poduzeća može Komisiji podnijeti zahtjev za dodjelu statusa integriranog proizvodnog postrojenja ili EU tvornice čipova s otvorenim pristupom. 2.
Komisija ocjenjuje zahtjev u pravednom i transparentnom postupku uzimajući u obzir stajališta Europskog odbora za poluvodiče i na temelju sljedećih elemenata: (a) usklađenosti s kriterijima utvrđenima u članku 13. stavku 2. odnosno članku 14. stavku 2. i obvezivanja na pridržavanje članka 13. stavka 3. odnosno članka 14. stavka 3.; (b) poslovnog plana u kojem se evaluira financijska i tehnička održivost projekta, uzimajući u obzir njegovo cjelokupno trajanje, uključujući informacije o svim planiranim javnim potporama; (c) dokazanog iskustva podnositelja zahtjeva u instaliranju i vođenju sličnih postrojenja;